ปักหมุด “YALA LIGHT NOW” ไฟแสงสี หอนาฬิกา สีสัน“สุดฮิต” ส่งท้ายปี 62 รับปีใหม่  63
ปักหมุด “YALA LIGHT NOW” ไฟแสงสี หอนาฬิกา สีสัน“สุดฮิต” ส่งท้ายปี 62 รับปีใหม่ 63           บรรยากาศก่อนปีใหม่ ในช่วงค่ำคืน พื้นที่ จ.ยะลา เป็นไปอย่างคึกคัก  โดยเฉพาะ ที่ วงเวียนหอนาฬิกา ซึ่งตั้งอยู่กลางใจกลางเมืองยะลา ได้มีผู้คนจำนวนมาก ที่อยู่ทั้งในพื้นที่ จ.ยะลา พื้นที่ใกล้เคียง และ ประชาชน ที่เดินทางกลับภูมิลำเนามาเยี่ยมเยียนครอบครัว ในช่วงของเทศกาลปีใหม่ ซึ่งมีวันหยุดติดต่อกันหลายวัน ได้มาพร้อมกับครอบครัว  เพื่อร่วมชมความสวยงามของไฟประดับ พร้อมทั้ง พกกล้องถ่ายรูป กล้องโทรศัพท์มือถือ ออกมา ถ่ายรูป เซลฟี่ บรรยากาศแสงสี กันอย่างคึกคัก ช่วยสร้างสีสัน ให้เมืองมีความสดใสเป็นอย่างมาก             โดยเฉพาะครอบครัวที่มีบุตร หลาน เล็ก ๆ เด็ก ๆ ก็จะได้วิ่งเล่น ไล่ตามแสงไฟแสงเลเซอร์บนพื้นหญ้า กับเพื่อนๆ อย่างสนุกสนาน แต่ละคนก็จะมีแต่รอยยิ้ม เสียงหัวเราะแห่งความสุข เช่นเดียวกับ กลุ่มประชาชน ทั้งผู้ใหญ่ เยาวชน ชาวไทยพุทธ ชาวไทยมุสลิม ก็ต่างหามุมถ่ายรูปเก็บภาพไฟประดับไว้ เพื่อส่งต่อให้กับคนรู้จัก เพื่อนๆ ที่อยู่จังหวัดต่างๆ กันอย่างคึกคัก             ประชาชนซึ่งได้เดินทางไปทำงาน ที่ กทม. บอกว่า “ ได้เห็นภาพสีสันเมืองยะลา ช่วงปีใหม่ ที่วงเวียนหอนาฬิกา จากโลกโซเชียล ที่มีการแชร์ต่อๆ กัน ปีนี้ มีโอกาสได้กลับมาเยี่ยม พ่อ แม่ ญาติพี่น้อง ที่อยู่ยะลา และพักผ่อนอยู่กับครอบครัว ก็ได้ถือโอกาสมาถ่ายรูปไฟประดับเก็บไว้ เมื่อกลับไปทำงานจะได้นึกถึงความสวยงามของเมืองยะลา”             สำหรับในปีนี้ เทศบาลนครยะลา ได้ประดับตกแต่งไฟ แสงสี YALA Light Now ที่ วงเวียนหอนาฬิกา ทั้ง 4 มุม อย่างสวยงาม เพื่อต้อนรับเทศกาลปีใหม่ 2563 ส่งมอบความสุข และรอยยิ้ม ให้กับชาวยะลา   โดยมีตรีมภาพความสดใส กับรถม้าขนผลไม้ ขึ้นชื่อของ จ.ยะลา ร่วมกับ ช้างเผือก 3 เชือก คู่บ้านเมือง เมื่อปีที่แล้ว นอกจากนี้ ยังมีไฟแสงเลเซอร์ ที่ฉายลวดลายภาพกราฟฟิคต่างๆ ลงบนพื้นสนามหญ้า เพื่อแต่งแต้มสีสันของเมือง ให้สว่างสดใส มีชีวิตชีวา มีความรู้สึกสดชื่น อีกทั้งยังก่อให้เกิดความรัก ความสามัคคีของพี่น้องประชาชนในพื้นที่ อีกด้วย